Arne Wilhelmsen

Arne Wilhelmsen (født 15. juni 1929 i Oslo, død 11. april 2020 i Palma de Mallorca i Spania) var en norsk forretningsmann og skipsreder.Rie Bistrup: «En grepa rokar», Aftenposten, 1. august 1992, s. 17.Bård Kolltveit: Arne Wilhelmsen - Minneord i Aftenposten 18. april 2020

Wilhelmsen var utdannet ved Harvard Business School, der han i 1953 tok graden Master of Business Administration.Grete de lange: «Lavmælt reder i cruise», Aftenposten, 24. april 1992, s. 34. Før utdannelsen var han i 1948 dekksgutt i Wallenius Lines, i 1950 befraktningsassistent i E. B. Lund & Co og i 1950–1951 skipsmegler i New York. Han var også skipsmegler samme sted 1953–1954.

Wilhelmsen arbeidet fra 1954 i familiens rederi, Anders Wilhelmsen & Co AS, der han i 1961 ble administrerende direktør. Han var sentral i etableringen av cruiserederiet RCCL i 1969.NACC Achievement Award to Arne Wilhelmsen , norway.com, 3. oktober 2009, besøkt 10. november 2009. Wilhelmsen hadde en rekke styrverv i norsk og utenlandsk næringsliv og verv i forskjellige norske bransjeorganisasjoner, deriblant Norges Rederiforbund og Arbeidsgiverforeningen for skip.

Wilhelmsen ble i 2005 forfremmet til kommandør av St. Olavs Orden for «samfunnsgavnlige virke.»«Tildeling av ordener og medaljer: Søk i arkivet», kongehuset.no, besøkt 10. november 2009. Han var også kommandør av Finlands løves orden og ridder av Æreslegionen.

Arne Wilhelmsen var sønn av Anders Wilhelmsen og bror av Gjert Wilhelmsen.

 Referanser 

Kategori:Norske skipsredere
Kategori:Norske skipsmeglere
Kategori:Kommandører av St. Olavs Orden
Kategori:Finlands løves orden
Kategori:Æreslegionen
Kategori:Personer fra Oslo
Kategori:Artikler i sjøfart-prosjektet